CELEX: 62011TN0103
Language: mt
Date: 2011-02-16 00:00:00
Title: Kawża T-103/11: Rikors ippreżentat fis- 16 ta’ Frar 2011 — Shang vs UASI (justing)

9.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/19
            
         Rikors ippreżentat fis-16 ta’ Frar 2011 — Shang vs UASI (justing)
   (Kawża T-103/11)
   2011/C 113/38
   Lingwa tal-kawża: it-Taljan
   
      Partijiet
   
   
      Rikorrent: Tiantian Shang (Ruma, l-Italja) (rappreżentant: A. Salerni, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tar-rikorrenti
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla l-miżura kkontestata
            
         
               —
            
            
               u sabiex tinbidel id-deċiżjoni meħuda mill-UASI, li jiġi rrikonoxxut id-dritt ta’ anzjanità tat-trade mark nazzjonali RM 2006C002075 fir-rigward tat-trade mark Komunitarja 008391202 li tikkonsisti f’isem u sinjal, bil-konsegwenzi kollha li jirriżultaw mir-regolament Komunitarju fil-qasam tat-trade marks Nru 40/94, kif issostitwit bir-Regolament Nru 207/2009
            
         
               —
            
            
               sussidjarjament, fid-dawl tal-koinċidenza fir-rigward tal-element nominattiv li jinsab fiż-żewġ trade marks, nazzjonali u Komunitarja, fejn it-tnejn huma kkaratterizzati mill-kelma “Justing”, titlob li jiġi rrikonoxxut id-dritt ta’ anzjanità fir-rigward tal-parti nominattiva tat-trade mark, jiġifieri l-isem “Justing”, billi jiġu estiżi l-effetti retroattivi tar-reġistrazzjoni Komunitarja, bl-esklużjoni eventwali biss tal-parti grafika illustrattiva li tiċċirkonda l-isem.
            
         
      Motivi u argumenti prinċipali
   
   
      Trade mark Komunitarja kkonċernata: Trade mark figurattiva li tikkonsisti fl-element verbali “Justing” (applikazzjoni għal reġistrazzjoni Nru 8 391 203), għal prodotti u servizzi fil-klassijiet 18 u 25, li fir-rigward tagħha qed issir talba mill-ġdid għal anzjanità ta’ trade mark nazzjonali (reġistrazzjoni Taljana Nru 1 217 303), li tinkludi wkoll l-element verbali “JUSTING”
   
      Deċiżjoni tal-eżaminatur: it-talba għal anzjanità ta’ trade mark nazzjonali miċħuda, peress li t-trade mark Taljana u dik Komunitarja ma humiex identiċi
   
      Deċiżjoni tal-Bord tal-Appell: appell miċħud
   
      Motivi invokati: Applikazzjoni żbaljata tal-Artikolu 34 tar-Regolament Nru 207/2009, kif ukoll ksur tad-Direttiva 98/71/KE tal-Parlament Ewropew u tal-Kunsill, tat-13 ta’ Ottubru 1998, dwar il-protezzjoni legali ta’ disinji.